पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल में एसएमओ की रैगुलर तैनाती को लेकर सोमवार को आम आदमी पार्टी के राज्य प्रवक्ता एडवोकेट मनजिंद्र सिंह भुल्लर की तरफ से भूख हड़ताल शुरू कर दी गई है। शहीद उधम सिंह चौक में क्रमिक भूख हड़ताल का अगाज करते एडवोकेट भुल्लर ने बताया कि 6 दिन पहले ही सेहत मंत्री पंजाब ने जिला होशियारपुर, अमृतसर और फतेहगढ़ साहब में डाॅक्टरों और अन्य अधिकारियों की बदलियां और तैनाती की लिस्ट जारी की है, परंतु हमारे जिले को अनदेखा किया गया है।
उन्होंने सांसद सुखबीर सिंह बादल और कैबिनेट मंत्री राणा गुरमीत सिंह सोढी की निंदा करते हुए कहा कि जिले से संबंधित कैबिनेट मंत्री हो और पूर्व डिप्टी सीएम संसद में नुमाइंदगी करते होने पर उनके जिले में ऐसी महामारी के समय अस्पताल डाॅक्टरों की कमी के साथ जूझता हो, इससे बड़ी विडंबना नहीं हो सकती। उन्होंने मांग कि सिविल अस्पताल में एसएमओ की तैनाती की जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn